Nú er at seta kross í kalendaran, tí árliga jólaveitslan verður nemliga 24 nov. í Kayerødsgade 43! Orsakað av at jólaveitslan varð útseld í fjør, hava vit í ár leigað okkum størri og betri hølir til veitsluna í ár. Hølini, vit hava nú, eru eisini væl útgjørd við ljóð og mynd útgerð. Tískil hava vit aftur sett eina undirhaldsnevnd, sum fer at syrgja fyri at, vit øll fáa eitt stuttligt kvøld við felagssangi og láturkrampum. Martin og Árni spæla undir borðhaldinum og til dansin, og tað verður gott pláss at taka ein svingom á dansigólvinum. So minnist til at lata tykkum í dansiskógvarnar og ikki smæðast um at dansa morgunin inn. Martin og Árni lova, at tað verður okkurt fyri øll at njóta og fáa gleði av. Afturat tí fara vit aftur at selja lutaseðlar á staðnum, har høvuðsvinningurin er gávukort á 5.000 kr. frá Smyril Line!! Kokkur okkara hevur skraddarseyma eina matskrá við forkunnugum veitslumati við føroyskum rávørum, tit kunna síggja hana á heimasíðu okkara www. alaborg. fo!!! Tilmeldingarfreistin er 18 november!!! –Ynskja tit at hjálpa til, hava spurningar ella hugskot til veitsluna, so eru tit vælkomin at seta tykkum í samband við nevndina á teldupost alaborg @ alaborg. fo